**Pressemelding**2. juni 2016

**Komplett lanserer mobilselskap**

 **Årlig selger Komplett, Norges største netthandelsaktør, flere hundre tusen mobiltelefoner. Nå lanseres Komplett Mobil, et eget mobiltelefonselskap, som vil tilby kundene oversiktlige og rimelige mobilabonnementer.**

* Det norske mobilmarkedet domineres i dag av to aktører, og vi ønsker å utfordre mobilmarkedet i Norge. Mange kunder handler allerede mobiltelefoner fra oss så det er en naturlig utvidelse å tilby mobiltelefonabonnement, sier konsernsjef i Komplett, Ole Vinje.

Fra 1. juni vil abonnement fra Komplett Mobil være tilgjengelig gjennom Komplett.no. Til å begynne med vil det tilbys abonnement med 1, 4, 10 og 20 GB datamengde. Det betyr abonnement i samme priskategorier som konkurrentene, men med dobbel mengde data inkludert i abonnementet som har fri roaming i EU. Vi har også gode løsninger for å beskytte Komplett-kunden for overforbruk. Det gir kundene kontroll, og ingen overraskelser. Komplett Mobil vil benytte Telenors mobilnett.

Konkurransen i mobilmarkedet er stor, men siden vi er kjent for lave priser og god service skal vi også utfordre mobiltelefonimarkedet på samme premisser. Ambisjonen vår er å bli en betydelig aktør i dette markedet, sier Vinje.

**Satser på rimelige EU-abonnement**

I tillegg til gode betingelser i det norske markedet vil Komplett Mobil ha fokus på å tilby rimelig telefoni, SMS og data i Europa. Komplett Mobil tilbyr dobbel data til bruk i EU til samme pris som konkurrentene.

* Komplett sin kundegruppe er storbrukere av data, og vi er spesielt glad for å kunne tilby så gode betingelser for databruk innenfor EU-landene, fortsetter Vinje.

Komplett Mobil er det siste tilskuddet i Komplett Groups satsing på nett. I tillegg til lanseringer som apotek, bildeler, hvitevarer, hjem-og-fritid og skjønnhet, er Komplett Mobil en del av satsingen på å bygge en helhetlig nordisk shoppingportal.

* Komplett er i førersetet for den nordiske netthandelen, og denne kompetansen utvider vi nå til flere produktkategorier. Komplett skal vokse videre og ambisjonen er å bygge Nordens svar på Amazon, sier Ole Vinje, konsernsjef i Komplett Group.

**For mer informasjon kontakt:** Ole Vinje, konsernsjef Komplett, mobil 900 89 421

**Om Komplett Group**

Komplett Mobil ble etablert i 2016, og eies av Komplett Group som er Nordens største netthandelsaktør med 16 nettbutikker. Komplett Group har 800 ansatte og hovedkontor i Sandefjord. Les mer på: [www.komplettmobil.no](http://www.komplettmobil.no) og [www.komplettgroup.com](http://www.komplettgroup.com)